Legal Document

Category: 6

Text:
25. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 24 της 7/27 Μαρτ. 1962 (ΦΕΚ Α΄ 51) Περί αναστολής της ισχύος των διατάξεων του άρθρ. 13 του Ν.Δ. 3958/1959 ως προς τα ακίνητα των Μουσουλμάνων Δυτικής Θράκης. Λαβόν υπ’ όψιν την υπ’ αριθ. Ε.37717 από 4.1.1962 πρότασιν του Υπουργείου Γεωργίας, αποφασίζει: 1.Αναστέλλει την ισχύν των διατάξεων του άρθρ. 13 του Ν.Δ. 3958/1959 μέχρι της 30 Ιουν. 1962 ως προς τα ακίνητα τα ανήκοντα εις Μουσουλμάνους της Δυτικής Θράκης, ήτοι των Νομών Ξάνθης, Ροδόπης και Έβρου, τους μετά το έτος 1940 αναχωρήσαντας εις Τουρκίαν. Η ως άνω προθεσμία δύναται περαιτέρω να παρατείνεται δια πράξεως του Υπουργού της Γεωργίας δημοσιευομένης εις την Εφημερίδα της Κυβερνήσεως. 2.Επιτρέπεται εις τους ανωτέρω όπως, τηρουμένων των διατάξεων των Νόμ. 3250/1924 ως ετροποποιήθη δια του Νόμ. 2148/1952 και 1366/1938, ασκήσουν ελευθέρως, εντός της κατά τ’ άνω προθεσμίας, πάντα τα εκ της κυριότητος αυτών απορρέοντα δικαιώματα επί των εγκαταλειφθέντων ακινήτων των, ουδενός υφισταμένου κωλύματος εκ του άρθρ. 13 του Ν.Δ. 3958/1959 και της Εποικιστικής εν γένει Νομοθεσίας. Εκδόσαν προς τούτο την υπ’ αριθ. 24 πράξίν του κυρωθησομένην δια Νόμου μερίμνη του Υπουργού Γεωργίας. (Αντί της σελ. 218,63(α) Σελ. 218,63(β) 216-007 Αγροτικός Κώδικας 17.Β.γ.24-25